《七夕二首 其二》
明代·何景明

举俗慕良旦，好尚各有趋。高楼曝纨绮，贫女无缯襦。

移时曜灵没，素月复已舒。群居侈欢宴，长坐独愁吁。

愁吁亦何为，同裯与我殊。春徂秋未返，膏沐谁为娱。

仰视河汉女，相违复来俱。要知比翼乖，各阻天一隅。

乖离有重觏，母使寸心渝。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。